O gatopardo ye un animal ficticio y recurrent en o imachinario popular europeu en sieglos pasatos, con l'apariencia tiorica d'un felido gran y con a piel cubierta de tacas, y a o qual se l'atribuiba d'estar muit furo. A denominación gatopardo subsiste en l'actualidat mas que mas en o campo d'as artes y especialment en a heraldica, en a qual s'asocia a qualsiquier representación d'una fiera no identificada.